ทีมเชียร์ลีดเดอร์มหาวิทยาลัยรังสิต - วิกิพีเดีย

# ทีมเชียร์ลีดเดอร์มหาวิทยาลัยรังสิต

### จากวิกิพีเดีย สารานุกรมเสรี

## [แก้] ประวัติความเป็นมา

ปี 2540 (1997) เป็นจุดเริ่มต้นของการก่อตั้งชมรมเชียร์ลีดเดอร์มหาวิทยาลัยรังสิต

  นายกสโมสรนักศึกษาได้มอบหมายให้ประธานฝ่ายศิลปวัฒนธรรมร่วมกับนักศึกษาคณะนิเทศศาสตร์ รับผิดชอบการแข่งขันเชียร์ลีดเดอร์ ในรายการฟุตบอล “ไทยแลนด์ยูนิเวอร์ซิตี้-ลีก” ครั้งที่ 1 ซึ่งได้สร้างชื่อเสียงให้กับมหาวิทยาลัยรังสิตเป็นอย่างมาก

ปี 2541 (1998) ได้ก่อตั้งชมรมเชียร์ลีดเดอร์อย่างเป็นทางการ โดยสังกัดในศูนย์กีฬาและสุขภาพ

  ชมรมเชียร์ฯ สามารถคว้าตำแหน่งรองชนะเลิศอันดับ 1 ในงานฟุตบอล “ไทยแลนด์ยูนิเวอร์ซิตี้-ลีก” และในช่วงเดียวกันทางชมรมได้ส่งทีมเข้าประกวดในรายการ “Seacon Square Cheerleader Competition “ เป็นครั้งแรก โดยใช้ชื่อทีมว่า RSU. (อาร์เอสยูพ้อยท์) และสัญลักษณ์ของทีมคือ “เสือ” เราได้รับรางวัลชมเชย จากทีมที่เข้าร่วมการแข่งขันจากทั่วประเทศ ซึ่งเป็นการแข่งขันที่เป็นรูปแบบเชียร์แบบสากล และได้ร่วมแสดงในการแข่งขันกีฬาเอเชียนเกมส์ ซึ่งประเทศไทยเป็นเจ้าภาพจัดการแข่งขันในปีนั้น

ปี 2542 (1999) - ปี 2543 (2000) ได้พัฒนาศักยภาพโดยนำเอาแนวทางการแข่งขันระดับนานาชาติมาประยุกต์

  ชมรม ฯ เริ่มมีการพัฒนามากขึ้น โดยเริ่มนำวิทยาการแนวใหม่ ๆ จากการแข่งขันในระดับนานาชาติเข้ามาปรับประยุกต์ใช้ในการแข่งขันโดยใช้หลักความเป็นสากลมากขึ้น

ปี 2544 (2001) เป็นจุดเริ่มของการเปิดรับนักศึกษาทุนเชียร์ลีดเดอร์

  ทางมหาวิทยาลัยรังสิตได้เล็งเห็นความสำคัญของเชียร์ลีดเดอร์ว่าเป็นกีฬาอีกประเภทที่สามารถสร้างชื่อเสียงให้กับมหาวิทยาลัยจึงสนับสนุนโดยการเปิดรับนักศึกษาทุนเชียร์ลีดเดอร์ ในการแข่งขันปีนี้ ด้วยการทำงานที่เป็นทีมโดยได้รับความร่วมมือจากรุ่นพี่ที่สำเร็จการศึกษาไปแล้วกลับมาร่วมงานอีกครั้ง ทำให้ทีมมหาวิทยาลัยรังสิตสามารถคว้ารางวัลชนะเลิศ ในรายการ Seacon Square National Cheerleader Competition ได้เป็นผลสำเร็จ เป็นปีที่สร้างชื่อเสียงให้กับมหาวิทยาลัยและทางชมรมเป็นอย่างมาก และได้รับการเชิญไปแสดงในรายการต่าง ๆ อย่างมากมาย

ปี 2545 (2002) เริ่มมีเวทีการแข่งขันใหม่ ๆ เกิดขึ้น

  ทางชมรม ฯ ได้ส่งนักกีฬาเข้าร่วมการแข่งขันในการแข่งขัน RED BULL EXTRA BOOM เป็นครั้งแรก และได้รับรางวัลชนะเลิศ ระดับประเทศ จากการแข่งขันทั่วประเทศ นอกจากนั้นยังได้รับรางวัลชนะเลิศในการแข่งเชียร์ลีดเดอร์ในรายการวอลเลย์บอลชายหาดครั้งที่ 1

ปี 2546 (2003) เป็นการพัฒนาเชียร์ลีดเดอร์ไทยให้เข้าสู่ระดับสากลมากขึ้น

  ชมรม ฯ ได้คว้า รางวัลชนะเลิศ ในรายการ Seacon Square National Cheerleader Competition อีกครั้ง โดยพัฒนาศักยภาพทีมได้เทียบเท่าระดับนานาชาติ จนกระทั่งได้รับเชิญเข้าร่วมการแข่งขันที่ประเทศอังกฤษ จาก British Cheerleading Association (BCA)

ปี 2547 (2004) เป็นการพัฒนาเชียร์ลีดเดอร์ไทยเริ่มเข้าร่วมการแข่งขันระดับนานาชาติ

  ชมรมเชียร์ลีดเดอร์มหาวิทยาลัยรังสิตเดินทางไปแข่งขันในรายการ British International Cheerleading Compettition 2004 ณ เมือง Nottingham ประเทศอังกฤษ ซึ่งเราได้ส่งนักกีฬาเข้าแข่งขัน 4 รายการ ซึ่งผลการแข่งขันเราทำได้ดีมาก สามารถคว้ารางวัลมาได้ทุกประเภทที่ลงแข่ง ดังนี้

  - รางวัล Grand Championship
  - ประเภท Cheerleading ได้รางวัล ชนะเลิศ
  - ประเภท Dancing ได้รางวัล ชนะเลิศ
  - ประเภท Solo ได้รางวัล รองชนะเลิศอันดับ 1
  - ประเภท Partner Stunt ได้รางวัล รองชนะเลิศอันดับ 3

ปี 2548 (2005) ปีล่าสุด

  ปีนี้เป็นปีที่ชมรมเชียร์ฯ กำลังจะก้าวต่อไปอีกมากมาย ไม่ว่าจะเป็นศูนย์กลางของเชียร์ลีดเดอร์แห่งประเทศไทยในการให้ความรู้ ข้อมูล หรือฝึกสอนเชียร์ลีดเดอร์ขั้นพื้นฐานให้กับเหล่าเชียร์ลีดเดอร์รุ่นใหม่ที่มีความสนใจในกีฬาประเภทนี้ นอกจากนี้ในปีนี้ยังประเดิมแชมป์แรกของปีในรายการของโครงการ To be Number one ในทูลกระหม่อมหญิงอุบลรัตน์ฯ ชิงถ้วยพระราชทานของพระบรมราชินีนาถฯ และกำลังจะสร้างผลงานต่อไปอย่างไม่หยุดยั้ง ซึ่งจะนำมาบอกกล่าวต่อไปในอนาคต

## [แก้] ดูเพิ่มเติม

- ประวัติเชียร์ลีดเดอร์
- เชียร์แบบสากล
- ทีมเชียร์ลีดเดอร์ในประเทศไทย

## [แก้] เว็บไซต์อื่น

- เชียร์ลีดเดอร์มหาวิทยาลัยรังสิต

ดึงข้อมูลจาก "http://th.wikipedia.org../../../%E0%B8%97/%E0%B8%B5/%E0%B8%A1/%E0%B8%97%E0%B8%B5%E0%B8%A1%E0%B9%80%E0%B8%8A%E0%B8%B5%E0%B8%A2%E0%B8%A3%E0%B9%8C%E0%B8%A5%E0%B8%B5%E0%B8%94%E0%B9%80%E0%B8%94%E0%B8%AD%E0%B8%A3%E0%B9%8C%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%A3%E0%B8%B1%E0%B8%87%E0%B8%AA%E0%B8%B4%E0%B8%95.html".

หมวดหมู่: มหาวิทยาลัยรังสิต | เชียร์ลีดเดอร์

##### Views

- บทความ
- อภิปราย
- รุ่นปัจจุบัน

##### ค้นหา